rejauldu/bengali-wikipedia huggingface dataset:
থাম্ব|কিরোবোকিরোবো হচ্ছে জাপানের প্রথম রোবট অ্যাস্ট্রোনট যা তৈরি করেছিল টোকিও বিশ্ববিদ্যালয় এবং টোমোটাকা তাকাশি যাতে তা আন্তর্জাতিক মহাকাশ স্টেশন পৌঁছানোর জন্য জাপানের প্রথম প্রতিনিধি কইচি ওয়াকাতাকে সাহায্য করতে পারে। ২০১৩ সালের ১০ আগস্ট জাক্সার এইচ-২ ট্রান্সফার বাহন কৌনোতরী-৪ এর সাহায্যে কিরোবো আন্তর্জাতিক মহাকাশ স্টেশন পৌঁছায়। কৌনোতরী-৪ একটি মানববিহীন মহাকাশযান যা জিনিসপত্র স্থানান্তরের জন্য ২০১৩ সালের ৪ আগস্ট জাপানের টানেগাশিমা মহাকাশ সেন্টার থেকে উৎক্ষেপণ করা হয়। মিরাটা নামে কিরোবো এর একটি জমজ অর্থাৎ অনুরূপ বৈশিষ্ট্যের প্রস্তুত করা হয়। মিরাটা জরুরী প্রয়োজনে পৃথিবী থেকে মহাকাশে রওনা দিবে।  "কিরোবো" শব্দটি নিজেই এসেছে "kibō" (希望,কিবো) থেকে যার জাপানি অর্থ ‘’আশা’’ এবং ‘’রোবো’’  (ロボ) ব্যবহার হয়েছে রোবটের সংক্ষিপ্ত রূপ হিসেবে  উন্নয়ন কিরোবোর উন্নয়ন হয়েছিল টোকিও বিশ্ববিদ্যালয়ের রিসার্চ সেন্টার ফর এডভান্স সাইন্স অ্যান্ড টেকনোলজি, ডেন্টসু,রোবো গ্যারেজ, টয়োটা, এবং জাক্সার (জাপানি মহাকাশ অনুসন্ধান সংস্থা) যৌথ উদ্যোগে। টোকিও বিশ্ববিদ্যালয় এবং রোবো গ্যারেজ রোবটের হার্ডওয়্যার এবং গতি প্রদানের, টয়োটা কথা শনাক্তের ফাংশন তৈরি করে এবং ডেন্টসু কথাবার্তার উপাদান তৈরি করে এবং প্রকল্পটির ব্যবস্থাপনা করে। হোয়া সার্ভিসের ভয়েস টেক্সট বাক্য বিশ্লেষণ প্রদান করে।   বৈশিষ্ট্য কিরোবো আনুমানিক  লম্বা,  চওড়া এবং  পুরু। এর দৈর্ঘ্য প্রায়  এবং জাপানিজ ভাষায় কথা বলে।  রোবটটি শব্দ এবং কথা বোঝার ক্ষমতা, স্বাভাবিক ভাষা বিশ্লেষণ, স্পিচ সিন্থেসিস এবং টেলিযোগাযোগ পাশাপাশি চেহারা শনাক্তকরণ এবং ভিডিও রেকর্ডের ক্ষমতা রাখে। কিরোবো বিশেষভাবে তৈরি হয়েছে মাধ্যাকর্ষণ বিহীন পরিবেশ শনাক্ত করতে এবং কমান্ডার ওয়াকাতাকে বিভিন্ন গবেষণায় সাহায্য করার জন্য। এর মূল উদ্দেশ্য হচ্ছে এটা বোঝার চেষ্টা করা যে মানুষ এবং রোবট কতটা সফলভাবে পাশাপাশি কাজ করতে পারে যা আশাব্যাঞ্জক ভাবে যেকোনো মিশনে মহাকাশচারীদের সাহায্য করতে রোবটের অংশগ্রহণের ক্ষেত্র সৃষ্টি করবে।  বিশ্ব রেকর্ড  আন্তর্জাতিক মহাকাশ স্টেশন থেকে ১৮ মাস পর পৃথিবীতে ফিরে আসলে কিরোবো দুইটি গিনেজ বিশ্ব রেকর্ড সৃষ্টি করে:  মহাকাশে প্রথম রোবটসঙ্গী  সর্বোচ্চ উচ্চতায় একটি রোবটের কথাবার্তা  তথ্যসূত্র  আরও দেখুন রোবনট  বিষয়শ্রেণী:রোবটবিজ্ঞান বিষয়শ্রেণী:আন্তর্জাতিক মহাকাশ স্টেশন বিষয়শ্রেণী:বিশ্বরেকর্ডধারী
মোশির গাথা হলো এমন আখ্যা যা হিব্রু বাইবেলের দ্বিতীয় বিবরণ-এ দেখা যায়, এবং বাইবেলের মতে নেবো পর্বতে মোশির মৃত্যুর ঠিক আগে বিতরণ করা হয়েছিল। কখনও কখনও গাথাটিকে দ্বিতীয় বিবরণ ৩২ হিসাবে উল্লেখ করা হয়, যদিও দ্বিতীয় বিবরণ ৩২-এ নয়টি শ্লোক (৪৪-৫২) রয়েছে যেগুলো গাথার অংশ নয়।  অধিকাংশ পণ্ডিতের মতে, এটি খ্রিস্টপূর্ব দশম ও অষ্টম শতাব্দীর মধ্যে রচিত হয়েছিল, যদিও তারিখগুলি দ্বাদশ শতাব্দীর প্রথম দিকে বা পঞ্চম শতাব্দীর শেষের দিকে প্রস্তাব করা হয়েছে।   তথ্যসূত্র    আরও পড়ুন     Mendenhall, George E., Samuel's "Broken Rîb": Deuteronomy 32, 1975, Reprint from No Famine in the Land Studies in Honor of John L. McKenzie. Scholar's Press for The Institute for Antiquity and Christianity - Claremont    Jewish Encyclopedia bibliography:  Kamphausen, A., Das Lied Moses: Deut. 32, 1–43, 1862; Leipzig: Brockhaus  Klostermann, A., in Studien und Kritiken, 1871, pp. 249 et seq.; 1872, pp. 230 et seq., 450 et seq.;  Stade's Zeitschrift, 1885, pp. 297 et seq.;  Cornill, C. H., Einleitung in das Alte Testament, 1891, pp. 70 et seq.,  Driver, S. R., Deuteronomy, in International Critical Commentary, 1895, pp. 344 et seq.;  Steuernagel, Deuteronomium, in Nowack's Handkommentar, 1900, pp. 114 et seq.;  Bertholet, Deuteronomium, in K. H. C. 1899, pp. 94 et seq.;  বহিঃসংযোগ   Michael S. Heiser, Deuteronomy 32:8 and the Sons of God  বিষয়শ্রেণী:মোশিকে আরোপিত পাঠ্য বিষয়শ্রেণী:ইহুদি গ্রন্থ বিষয়শ্রেণী:বাইবেল বিষয়বস্তু
আব্দুল মজিদ তারা মিয়া (১৯২৫ -১৯৮৮) বাংলাদেশের নেত্রকোণা জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-২০ আসনের সংসদ সদস্য ছিলেন।   প্রাথমিক জীবন  আব্দুল মজিদ তারা মিয়া ১৯২৫ সালে নেত্রকোণায় জন্মগ্রহণ করেন।   রাজনৈতিক জীবন  আব্দুল মজিদ তারা মিয়া মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-২০ আসন থেকে সংসদ সদস্য নির্বাচিত হন।   মৃত্যু  আব্দুল মজিদ তারা মিয়া ১৯৮৮ সালে মৃত্যুবরণ করেন।   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:নেত্রকোণা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
কুসুমপুরের গল্প হচ্ছে ২০১৪ সালে মুক্তিপ্রাপ্ত বাংলাদেশী প্রনয়ধর্মী নাট্য চলচ্চিত্র। চলচ্চিত্রটি পরিচালনা করেছেন ফেরদৌস ওয়াহিদ, যা তার পরিচালিত প্রথম চলচ্চিত্র। এতে তিনিসহ কেন্দ্রীয় চরিত্রে অভিনয় করেছেন পলাশ, জেসমিন ও মৌমিতা। এছাড়াও অন্যান্য গুরুত্বপূর্ণ চরিত্রে অভিনয় করেছেন শিরিন আলম, আনিস চৌধুরী।  কাহিনী সংক্ষেপ সম্পত্তির ভাগবাঁটোয়ারা নিয়ে এক পরিবারের দুই ভাইয়ের মধ্যে শুরু হয় দ্বন্দ্ব। সম্পত্তির লোভে অন্ধ ছোটভাই বাবাকে হত্যার পর বড়ভাইকেও হত্যার পরিকল্পনা গ্রহণ করে। তখন সপরিবারে পালিয়ে যায় বড়ভাই। একদিন দুর্ভাগ্যক্রমে তার একমাত্র ছেলে রাজা হারিয়ে যায়। রাজা বড় হয়ে বাবাকে খুঁজে পায়। এরপর সে জানতে পারে তার ভালোবাসার মানুষ ময়নার বাবা আসলে তার ছোট চাচা।  অভিনয়  ফেরদৌস ওয়াহিদ - দিগন্ত আচার্য্য  মহসিন পলাশ - রাজা  জেসমিন - ময়না  মৌমিতা - পুতুল  কাজী রাজু  বাদল  শিরিন আলম  আনিস চৌধুরী  সঙ্গীত চলচ্চিত্র সুর ও সঙ্গীতায়োজন করেছেন হাবিব ওয়াহিদ।   মুক্তি  চলচ্চিত্রটি ২০১৪ সালের ২১ ফেব্রুয়ারি বাংলাদেশের ১৩টি প্রেক্ষাগৃহে মুক্তি পায়।  তথ্যসূত্র  বহিঃসংযোগ    বিষয়শ্রেণী:২০১৪-এর চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:হাবিব ওয়াহিদ সুরারোপিত চলচ্চিত্র
দু'আ সিমাত ( আরবি : دعاء السمات), যা দু'আ শোব্বুর নামেও পরিচিত,  হচ্ছে একটি ইসলামিক প্রার্থনা।    শুক্রবার সূর্যাস্তের সময় এই দু'আটি পাঠ করা মুস্তাহাব (প্রস্তাবিত)।   এটি একটি বিশিষ্ট প্রার্থনা হিসেবে বিবেচিত। বেশিরভাগ পুরাতন ইসলামি পণ্ডিতরা এই রীতি অনুসরণ করতেন। শিয়া ইসলামের পঞ্চম ইমাম মুহাম্মদ আল-বাকির বলেন, 'আমি সত্য বলেছি যদি আমি আল্লাহর নামে শপথ করি যে এই দোয়ায় ইসমুল আজম আছেন।' "   আল্লামা মোহাম্মদ বাকির মজলিসীর মতে, নবীর সাহাবীরা নিয়মিত এটি তেলাওয়াত করতেন।    নামকরণ  সিমাত হল সিমাহের বহুবচন,  যার অর্থ চিহ্ন। এই দোয়ায় প্রার্থনার উত্তরের অনেক নিদর্শন রয়েছে।    সত্যতা  এই দোয়াটি শেখ তুসীর মিসবাহ আল-মুতাহাজ্জিদ, সাইয়্যিদ ইবনে তাউসের জামাল আল-এসবু, কাফআমীর আল-বালাদ আল-আমিন, মুহাম্মাদ বাকির মজলিসির বিহারুল আনোয়ার  এবং মুহাম্মদ ইবনে উসমান উরমি যিনি মাহদীর চার প্রতিনিধির একজন তার বিশিষ্ট এক নথিতে পাওয়া যায় এবংজাফর আল-সাদিক এর মধ্যস্থতাকারীর কাছেও পাওয়া যায়।    লেখনী  দু'আ সিমাতের প্রাথমিক (ইংরেজি অনুবাদিত) অংশটি হল:     আরো দেখুন    দুআ আহদ  দু'আ কুমায়েল  মুজির দু'আ  জওশান কবির  জওশান সাকির  দু'আ আবু হামজা আল-থুমালী  ইসমুল আজম   তথ্যসূত্র    বহিঃসংযোগ    দু'আ সিমাত  সিমাতের প্রার্থনা বিষয়শ্রেণী:ইসলামি পরিভাষা বিষয়শ্রেণী:শিয়া ইসলাম
জাতীয় সড়ক ১১ বা এনএইচ ১১ হল ভারতের একটি জাতীয় সড়ক, যা জয়সলমের ( রাজস্থান ) ও রেওয়ারিকে ( হরিয়ানা ) কে সংযুক্ত করে। এই ৮৪৮ কিমি-দীর্ঘ মহাসড়ক। মহাসড়কটি মায়াজলার, পিথালা, জয়সালমের, পোকারন, রামদেবরা, ফলোদি, বাপ, দিয়াত্রা গাজনার, বিকানের, শ্রী ডুঙ্গারগড়, রাজলদেসার, রতনগড়, রোলসাবসার, ফতেহপুর, তাজসার, মান্ডাওয়া, বাঁজাউরা, চিঁইউরা, বাঁহাউরা, ছিন্নুরা, রতনগড়, নারনউল, আতেলি ও রেওয়ারি মধ্যদিয়ে অগ্রসর হয়েছে।  জাতীয় সড়ক ১১-এর সর্বাধিক ৭৬০ কিমি দৈর্ঘ্যের অংশ রাজস্থান রাজ্যের মায়াজলার জেলা জয়সলমেরের কাছে জাতীয় সড়ক ৭০-এর (মুনাবাও -তানোট মহাসড়ক) থেকে শুরু বা সংযুক্ত এবং অবশিষ্ট দৈর্ঘ্যের অংশ হরিয়ানা রাজ্যের রেওয়ারি জেলায় জাতীয় সড়ক ৩৫২ ( নারওয়ানা - ঝাজ্জার - রেওয়ারি ) এর সাথে শুরুর বা সংযোগস্থল তৈরি করে। এটি দিল্লি ও বিকানেরের মধ্যে সবচেয়ে সংক্ষিপ্ত রুট এবং দিল্লি ও বিকানেরের মধ্যে ভ্রমণের সময় কমিয়ে দেয়।   তথ্যসূত্র   বহিঃসংযোগ  এনএইচ ১১-এর মানচিত্র  বিষয়শ্রেণী:ভারতের জাতীয় সড়ক বিষয়শ্রেণী:হরিয়ানার জাতীয় মহাসড়ক বিষয়শ্রেণী:রাজস্থানের জাতীয় মহাসড়ক
ক্রিস্টিনা আখিবা (জন্ম: ১ নভেম্বর ১৯৮৬) হলেন একজন অস্ট্রেলীয় অভিনেত্রী এবং মডেল। ২০১৩ সালে, তিনি হিন্দি চলচ্চিত্র ইয়ামলা পাগলা দিওয়ানা ২-এ অভিনয় করার মাধ্যমে বলিউডে অভিষেক করেন। পরবর্তীতে, তিনি তেলুগু চলচ্চিত্র গালিপটম এ অভিনয় করেছেন, যেটি ২০১৪ সালে মুক্তি পেয়েছে। তিনি উপেন্দ্র প্রযোজিত ছবি উপ্পি ২-এ অভিনয় করার মাধ্যমে কন্নড় চলচ্চিত্রে অভিষেক করেছেন।   প্রারম্ভিক জীবন  ক্রিস্টিনা আখিবা ১৯৮৬ সালের ১ নভেম্বর তারিখে রাশিয়ার খাবারোভস্কে, তাজিকিস্তান-রুশ পিতা এবং রুশ মায়ের ঘরে জন্মগ্রহণ করেছিলেন। মাত্র ৭ বছর বয়সে ক্রিস্টিনা অস্ট্রেলিয়ায় পাড়ি জমান, যেখানে তিনি তাঁর স্কুল জীবনের বাকি সময় কাটিয়েছিলেন। মাত্র ২১ বছর বয়সে, সিঙ্গাপুরের এক মডেলিং প্রতিনিধি তাঁকে ৩ মাসের জন্য মডেলিং চুক্তির প্রস্তাব দেয়, তিনি তা গ্রহণ করেন। অতঃপর তিনি প্রায় ৬ বছর যাবৎ উক্ত সংস্থার জন্য একজন মডেল হিসেবে কাজ করেছেন। তাঁর এই মডেলিং জীবনের সূত্রে তিনি ভারতসহ ৬টি ভিন্ন দেশে বসবাস করেছেন।   পেশা জীবন  ক্রিস্টিনা আখিবা একজন পূর্ণকালীন মডেল হওয়ার পূর্বে, অস্ট্রেলিয়ার মেলবোর্নে অবস্থিত ফিল্ম অ্যান্ড টিভি একাডেমি হতে অভিনয় বিষয়ে শিক্ষা গ্রহণ করেছেন। তিনি বিশ্বব্যাপী ৬ বছর যাবত মডেলিংয়ের কাজ করেছেন এবং এই সময়কালে তিনি ৬টি ভিন্ন দেশে বাস করেছেন। তিনি পালমোলাইভ, সানসিল্ক, ভ্যাসলিন লোশন, ডিশ টিভির মতো নামকরা প্রতিষ্ঠানের বিজ্ঞাপনে কাজ করেছেন এবং বিশ্বব্যাপী অনেক ফ্যাশন ও জুয়েলারী প্রতিষ্ঠানের মুখপাত্র ছিলেন।  ভারতে মডেলিংয়ের কাজ করাকালীন তিনি সংগীত শিবনের প্রহসনমূলক অ্যাকশন চলচ্চিত্র ইয়ামলা পাগলা দিওয়ানা ২-এ সানি দেওলের বিপরীতে প্রধান চরিত্রে অডিশন দিয়েছিলেন। বিদেশি মুখের সন্ধানে থাকা চলচ্চিত্র নির্মাতা তাঁকে বেছে নিয়েছিলেন এবং অতঃপর ক্রিস্টিনা আখিবা মডেলিং থেকে বিরতি নেন। ২০১২ সালে আগস্ট মাসে ইয়ামলা পাগলা দিওয়ানা ২-এ তাঁর কাজ করার বিষয়টি নিশ্চিত হয়েছিল। চিত্রগ্রহণের সময় তিনি হিন্দি ভাষা শিখেছিলেন এবং সম্পাদনার সময় নিজের কণ্ঠ নিজেই দিয়েছেন। দ্য হিন্দুকে দেওয়া এক সাক্ষাৎকারে অনুজ কুমার ইয়ামলা পাগলা দিওয়ানা ২-এ ক্রিস্টিনা আখিবার অন্তর্ভুক্তি সম্পর্কে বলেছিলেন যে, "আমি তাঁকে (ক্রিস্টিনা আখিবা) [সানির] কন্যার চরিত্রে উপযুক্ত বলে মনে করেছিলাম।" তিনি চলচ্চিত্রটির সমালোচনা করে বলেছিলেন যে, "এই চলচ্চিত্রের পটভূমি হচ্ছে 'অযৌক্তিক'"। দেওলের বাবা ধর্মেন্দ্র (যিনি এই চলচ্চিত্রে একটি গুরুত্বপূর্ণ চরিত্রে অভিনয় করেছেন) বলেছিলেন যে, "আমি [দেওলের] চরিত্রটিতে অভিনয় করতে চেয়েছিলাম যেন আমি তার (ক্রিস্টিনা আখিবা) সাথে রোম্যান্স করতে পারি"।   তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:২১শ শতাব্দীর অস্ট্রেলীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:অস্ট্রেলীয় চলচ্চিত্র অভিনেত্রী বিষয়শ্রেণী:অস্ট্রেলীয় নারী মডেল বিষয়শ্রেণী:রুশ চলচ্চিত্র অভিনেত্রী বিষয়শ্রেণী:রুশ নারী মডেল বিষয়শ্রেণী:২১শ শতাব্দীর রুশ অভিনেত্রী বিষয়শ্রেণী:ভারতীয় চলচ্চিত্রে ইউরোপীয় বংশোদ্ভূত অভিনেত্রী
ডান|থাম্ব| একটি আলংকারিক সোনার ব্রেসলেট ব্রেসলেট হল একটি গহনা যা কব্জির চারপাশে পরিধান করা হয়। ব্রেসলেট বিভিন্ন ব্যবহার পরিবেশন করতে পারে, যেমন একটি অলঙ্কার হিসাবে পরিধান করা হয়। যখন অলঙ্কার হিসাবে পরিধান করা হয়, তখন ব্রেসলেট অন্যান্য সাজসজ্জার আইটেম যেমন মনোমুগ্ধকর রাখার একটি সহায়ক ফাংশন থাকতে পারে। চিকিৎসা ও পরিচয় তথ্যের জন্য কিছু ব্রেসলেটে চিহ্নিত করা হয়, যেমন অ্যালার্জি ব্রেসলেট, হাসপাতালের রোগী-শনাক্তকরণ ট্যাগ এবং নবজাতক শিশুর জন্য ব্রেসলেট ট্যাগ। ব্রেসলেট একটি নির্দিষ্ট ঘটনাকে বোঝাতে, যেমন স্তন ক্যান্সার সচেতনতা বা ধর্মীয়/সাংস্কৃতিক উদ্দেশ্যে পরিধান করা যেতে পারে।  যদি একটি ব্রেসলেট একটি একক, অনমনীয় লুপ হয় তবে এটিকে প্রায়শই একটি চুড়ি বলা হয়। যখন এটি গোড়ালির চারপাশে পরিধান করা হয় তখন একে গোড়ালি ব্রেসলেট বা অ্যাঙ্কলেট বলা হয়। একটি বুট ব্রেসলেট বুট সাজাইয়া ব্যবহার করা হয়. ব্রেসলেটগুলি ধাতু, চামড়া, কাপড়, প্লাস্টিক, পুঁতি বা অন্যান্য উপকরণ থেকে তৈরি করা যেতে পারে এবং গয়না ব্রেসলেটগুলিতে কখনও কখনও গয়না, শিলা, কাঠ, খোল, স্ফটিক, ধাতু, বা প্লাস্টিকের হুপ, মুক্তা এবং আরও অনেক উপকরণ থাকে।   উৎপত্তি    আরও দেখুন    অ্যাঙ্কলেট  আর্মব্যান্ড  বন্ধনী (বর্ম)  বন্ধুত্বের ব্রেসলেট  ম্যানিলাস  নেকলেস  লাল স্ট্রিং (কাব্বালা)  টর্ক  ক্রীতদাস ব্রেসলেট  ছদ্মবিজ্ঞান হিসাবে চিহ্নিত বিষয়গুলির তালিকা (স্বাস্থ্য/নিরাময়/কর্মক্ষমতা সুবিধা সহ ব্রেসলেট)   তথ্যসূত্র    বহিঃসংযোগ    মেট্রোপলিটান জুয়েলারি, মেট্রোপলিটান মিউজিয়াম অফ আর্ট লাইব্রেরি থেকে একটি সংগ্রহের ক্যাটালগ (পিডিএফ হিসাবে অনলাইনে সম্পূর্ণ উপলব্ধ), যাতে ব্রেসলেটের উপাদান রয়েছে  মিশিগান মিউজিয়াম অফ আর্ট বিশ্ববিদ্যালয়ের ব্রেসলেট   ব্রিটিশ মিউজিয়ামে ব্রেসলেট বিষয়শ্রেণী:করভুষণ বিষয়শ্রেণী:কব্জি
এলজিবিটিআই হেলথ সামিট হল ইন্টারসেক্স, ট্রান্স, বাইসেক্সুয়াল, লেসবিয়ান এবং গে সম্প্রদায়ের স্বাস্থ্যের জন্য কর্মরত ব্যক্তিদের একটি সম্মেলন। এই সম্মেলনে তারা  পরস্পরের সাথে মিলিত হয় এবং তাদের অভিজ্ঞতা ও ধারণা একে অপরের সাথে ভাগ করে নেওয়ার সুযোগ পায়। এই সম্মেলনে অংশগ্রহণকারীদের বেশিরভাগ ব্যাক্তিই স্বাস্থ্যকর্মী, চিকিৎসক, স্বেচ্ছাসেবক ইত্যাদি। অন্যান্য আগ্রহী ব্যাক্তিরাও এই সম্মেলনে অংশ নিতে পারে।  এলজিবিটিআই হেলথ সামিটসমূহ সমকামী স্বাস্থ্য আন্দোলনের একটি নবজাগরণ থেকে জন্ম নিয়েছিল। এই স্বাস্থ্য সম্মেলনে শুধুমাত্র সমকামী মানুষদের রোগ এবং দুর্বলতার বিষয়ে যেমন আলোচনা হত, সেরকমই স্বাস্থ্যবিষয়ক কার্যক্রম পরিচালনার দিকে জোর দেওয়া হয়।  এলজিবিটিআই হেলথ সামিট  উদ্যোগের সূচনা হয় ১৯৯৯ সালে কলোরাডোর বোল্ডারে অনুষ্ঠিত প্রথম গে মেন’স হেলথ সামিট (সমকামী পুরুষদের স্বাস্থ্য সম্মেলন) -এর মাধ্যমে।Michael Scarce. (2000). The second wave of the gay men's health movement: medicalization and cooptation as pitfalls of progress. J Gay Lesbian Med Assoc 4(1):3-4  ২০০২ সালে কলোরাডোর বোল্ডারে প্রথম জাতীয় এলজিবিটিআই হেলথ সামিট অনুষ্ঠিত হয়। ২০০৪ সালে দ্বিতীয় সম্মেলন ম্যাসাচুসেটসের কেমব্রিজে অনুষ্ঠিত হয়েছিল।  ২০০৭ সালে তৃতীয় স্বাস্থ্য সম্মেলন পেনসিলভানিয়ার ফিলাডেলফিয়ায় অনুষ্ঠিত হয়।  চতুর্থ  স্বাস্থ্য সম্মেলনটি ২০০৯ সালের ১৪-১৮ আগস্ট তারিখে, ইলিনয়ের শিকাগোতে অনুষ্ঠিত হয়েছিল।  পঞ্চম শীর্ষ সম্মেলন ২০১১ সালে ১৬-১৯ জুলাই তারিখের মধ্যে ইন্ডিয়ানার ব্লুমিংটনে অনুষ্ঠিত হয়েছিল।   সমকামী পুরুষদের স্বাস্থ্য সম্মেলনগুলি বিভিন্ন স্থানে আলাদাভাবে অনুষ্ঠিত হয়েছে। ১৯৯৯ এবং ২০০০ সালে কলোরাডোর বোল্ডারে সমকামী পুরুষদের স্বাস্থ্য সম্মেলন এবং ২০০৩ সালে উত্তর ক্যারোলিনার র‍্যালেতে সমকামী, উভকামী এবং ট্রান্স পুরুষদের শীর্ষ সম্মেলন অনুষ্ঠিত হয়েছে।  ২০০৬ সালে উটাহের সল্ট লেক সিটিতে  এবং ২০০৮ সালের অক্টোবরে ওয়াশিংটনের সিয়াটলে একটি সমকামী পুরুষদের স্বাস্থ্য সম্মেলন অনুষ্ঠিত হয়েছিল।  ২০১০ সালের আগস্টে ফ্লোরিডার ফোর্ট লডারডেলে আরেকটি সম্মেলন অনুষ্ঠিত হয়।  এই সমস্ত সম্মেলন এলজিবিটিআই জনগোষ্ঠীর স্বাস্থ্য, অধিকার এবং জীবনমান উন্নয়নের লক্ষ্যে একটি গুরুত্বপূর্ণ মঞ্চ হিসেবে কাজ করেছে এবং এখনও করে চলেছে।   তথ্যসূত্র   বিষয়শ্রেণী:এলজিবিটিকিউ ও স্বাস্থ্যসেবা বিষয়শ্রেণী:রূপান্তরিত লিঙ্গ ও চিকিৎসা বিজ্ঞান বিষয়শ্রেণী:আন্তর্জাতিক এলজিবিটিকিউ সংগঠন
শীতল কপাট হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি ঘাটাল (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের শঙ্কর ডলুইকে ৯৬৬ ভোটে পরাজিত করেছিলেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
ব্যবহার  The isrev template message is placed at the top of a revision page to indicate that it is an incomplete revision of another. The tag is intended to inform that work on the article is pending following discussion or future events to deter speedy deletion. To use create a revision page for an article and add tag. Parameters: {{isrev | title | page | namespace | str | str | discussion page}} Please remember to remove the on-going revision note as soon as you are finished.  উদাহরণ  {{isrev|Wikipedia|Main Page|main page|Please|according to discussion on|[[Talk:Wikipedia|talk page]]}}  নোট: Consider placing the {{under construction}} tag on the main article.  আরও দেখুন
চেয়ারপার্সন হলেন একটি সংস্থার প্রধান ব্যক্তিত্ব, যেমন— পরিচালনা পর্ষদ, কমিটি, বা স্বেচ্ছাসেবক সমাবেশ। সংস্থা বা দলের বিভিন্ন সদস্যদের দ্বারা সাধারণত চেয়ারপার্সন নির্বাচিত বা নিযুক্ত হয়ে থাকেন এবং তিনি দলের মধ্যে সভার বৈঠকে সভাপতিত্ব করেন। তিনি সুশৃঙ্খলভাবে দলের বা গোষ্ঠীর কার্যক্রম পরিচালনা করেন।    ভূমিকা ও দায়িত্ব  চেয়ারপার্সন একটি সভার নেতৃত্ব দেন এবং এটি পরিচালনার জন্য দায়িত্বশীল থাকেন। তিনি আলোচ্য বিষয়ের অগ্রগতি নিশ্চিত করেন এবং সদস্যদের মধ্যে শৃঙ্খলা বজায় রাখেন। অনেক ক্ষেত্রেই তিনি সিদ্ধান্ত গ্রহণে সমান ভোটাভুটির ক্ষেত্রে **কাস্টিং ভোট** (casting vote) প্রদান করেন।   লিঙ্গ-নিরপেক্ষতা  পূর্বে এই পদটির জন্য "চেয়ারম্যান" বা "সভাপতি" শব্দ ব্যবহার হতো, যা প্রায়শই পুরুষদের বোঝাত। বর্তমানে অধিকাংশ আন্তর্জাতিক সংস্থা ও পেশাদার প্রতিষ্ঠান "চেয়ারপার্সন" শব্দটি ব্যবহার করে, যাতে লিঙ্গ-নিরপেক্ষতা নিশ্চিত হয়।   নির্বাচনের প্রক্রিয়া  চেয়ারপার্সন নিয়োগ বা নির্বাচন পদ্ধতি নির্ভর করে সংশ্লিষ্ট সংগঠনের গঠনতন্ত্র বা বিধিমালার ওপর। এটি হতে পারে সদস্যদের ভোটের মাধ্যমে, উচ্চতর কর্তৃপক্ষ কর্তৃক নিয়োগের মাধ্যমে, বা কিছু ক্ষেত্রে রোটেশন ভিত্তিতে।   গুরুত্বপূর্ণ ক্ষেত্রসমূহ  চেয়ারপার্সনের পদ বিভিন্ন খাতে গুরুত্বপূর্ণ, যেমন:  কর্পোরেট বোর্ড  শিক্ষাপ্রতিষ্ঠান পরিচালনা পরিষদ  জাতীয় সংসদ ও স্থানীয় সরকার  জাতিসংঘ ও অন্যান্য আন্তর্জাতিক সংস্থা   উল্লেখযোগ্য চেয়ারপার্সন   ব্যান কি মুন – জাতিসংঘে বিভিন্ন সম্মেলনের চেয়ারপার্সন হিসেবে দায়িত্ব পালন করেছেন।  শিরিন শারমিন চৌধুরী – বাংলাদেশের জাতীয় সংসদের স্পিকার (চেয়ারপার্সন সমতুল্য পদ)।   তথ্যসূত্র   বিষয়শ্রেণী:সংগঠনের নেতা বিষয়শ্রেণী:ব্যবস্থাপনা পেশা বিষয়শ্রেণী:সংসদীয় কার্যপ্রণালী বিষয়শ্রেণী:কর্তৃত্বমূলক পদ
নতুনগ্রামের কাঠের পুতুল বঙ্গীয় ঘরানার কাঠের পুতুলের জন্য বিখ্যাত। এই পুতুল দেখতে অনেকটা মিশরের মমি আকৃতির। জাতীয় স্বীকৃতিপ্রাপ্ত এই পুতুল পল্লী গ্রামে খুবই সমাদৃত। নতুন গ্রাম ভারতের পশ্চিমবঙ্গ রাজ্যের বর্ধমান জেলার কাটোয়া সব ডিভিশনের অন্তর্গত। বৈষ্ণব প্রভাবিত অগ্রদ্বীপ সন্নিহিত হওয়ায় শিল্পের সাথে বৈষ্ণবীয় ধারার নিবির সম্পর্কও রয়েছে। রাসযাত্রা, জয়দেবের মেলা ইত্যাদি সব মেলাতেই নতুনগ্রামের বিভিন্ন কাঠের পুতুলের খুব চাহিদা আছে। নতুনগ্রামের গ্রামের নানা পুতুলের মধ্যে কাঠের পেঁচা খুব বিখ্যাত। এছাড়া গৌড়নিতাই বা বর-বৌয়ের খুব সমাদর আছে। মূলত স্থানীয় সূত্রধররাই এই মূর্তি তৈরী করেন। অতীতে বর্ধমানের রাজা এই সূত্রধরদের সাহায্য করেছিলেন।   ইতিহাস  নতুন্গ্রামের সূত্রধর জাতিরা প্রথমে পাথর খোদাইয়ের কাজ করতেন। বর্ধমানের রাজার পৃষ্ঠপেকতায় পাথর খোদাইয়ের বেশ রমরমা থাকলেও পরে বর্ধমানের রাজার পতন হলে কারিগরেরা অসুবিধায় পরেন। তখন তারা পাথর খোদাইয়ের শিল্প ছেড়ে দারুশিল্প সুরু করেন। এর ফলে আকস্মিক অর্থনৈতিক পতনের ধাক্কা কিছুটা কমে।   রকমারি পুতুল  নতুনগ্রামের কাঠের পেঁচা বিশ্ববন্দিত হলেও এই পেঁচা ছাড়াও নানা ধরনের দেবদেবীর দারু মূর্তি তৈরী হয়। মূলত এই মূর্তিগুলো গামার কাঠের তৈরী করা হয়।  গ্যালারী    তথ্যসূত্র   বিষয়শ্রেণী:বাংলার পুতুল বিষয়শ্রেণী:পশ্চিমবঙ্গের হস্তশিল্প বিষয়শ্রেণী:পুতুল বিষয়শ্রেণী:বাংলার লৌকিক শিল্প বিষয়শ্রেণী:পশ্চিমবঙ্গের কাষ্ঠশিল্প বিষয়শ্রেণী:ভারতীয় হস্তশিল্প বিষয়শ্রেণী:ভারতীয় পুতুল
মোহাম্মদ আরিফুল ইসলাম (জন্ম ১০ জানুয়ারী ১৯৯৯) একজন বাংলাদেশী সাঁতারু। তিনি ২০২০ গ্রীষ্মকালীন অলিম্পিকে পুরুষদের ৫০ মিটার ফ্রিস্টাইলে প্রতিদ্বন্দ্বিতা করেছিলেন।   তথ্যসূত্র    বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের অলিম্পিক সাঁতারু বিষয়শ্রেণী:বাংলাদেশী পুরুষ সাঁতারু বিষয়শ্রেণী:বাংলাদেশী পুরুষ ফ্রিস্টাইল সাঁতারু বিষয়শ্রেণী:দক্ষিণ এশীয় গেমসে রৌপ্যপদক বিজয়ী বাংলাদেশী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:সাঁতারে দক্ষিণ এশিয়ান গেমসে পদকবিজয়ী বিষয়শ্রেণী:২০২০ গ্রীষ্মকালীন অলিম্পিকের সাঁতারু বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
হাবুগরা ত্রিপুরার ককবরক ভাষায় "রাজা" এর একটি শব্দ।  ১৯৫০ সালের ১৫ নভেম্বর ভারত প্রজাতন্ত্রের সাথে একীভূত হওয়ার আগে কমপক্ষে ১৮৪ জন রাজা ছিলেন যারা ত্রিপুরা শাসন করেছিলেন। হাবুগড়ার সর্বশেষ এবং সবচেয়ে খ্যাতিমান হাবুগ্রা ছিলেন বীর বিক্রম মাণিক্য দেববর্মা । মহারাজা বীর বিক্রম কলেজ তার স্মরণে ১৯৪৭ সালে রাজ্যের রাজধানী আগরতলায় প্রতিষ্ঠিত হয়।   তথ্যসূত্র   বিষয়শ্রেণী:ত্রিপুরার রাজা বিষয়শ্রেণী:ককবরক
থাম্ব|ডান| গটফ্রিড উইলহেলম লাইবনিজ যুক্তি দিয়েছিলেন যে অসীমসহ আদর্শিক সংখ্যার প্রবর্তন করা উচিত। অনাদর্শ বিশ্লেষণ () গণিতের একটি শাখা যেখানে ক্ষুদ্রাণুর (infinitesimal) একটি কঠোর (rigorous) ধারণাকে কাজে লাগিয়ে গাণিতিক বিশ্লেষণ সূত্রাবদ্ধ করা হয়।  ১৯৬০-এর দশকের শুরুর দিকে গণিতবিদ আব্রাহাম রবিনসন অনাদর্শ বিশ্লেষণের ধারণা প্রথম উপস্থাপন করেন। তিনি বাস্তব সংখ্যাসমূহের ফিল্ডের উপর এই তত্ত্ব প্রয়োগ করেন। এই তত্ত্বের উপর লেখা তার বিখ্যাত বইটির নাম Non-standard Analysis। বইটি ১৯৬৬ সালে প্রথম প্রকাশিত হয়।  বিষয়শ্রেণী:মডেল তত্ত্ব বিষয়শ্রেণী:অসীম
পলা ফ্রোলিচ হলেন একজন মার্কিন সাংবাদিক এবং মার্কারি ইন রেট্রোগ্রেড বইটির লেখক, যা নিউ ইয়র্ক টাইমসের সেরা বিক্রির তালিকায় এসেছিল।  ফ্রোলিচ নিউ ইয়র্ক পোস্ট পেজ সিক্সের একজন কলাম লেখক ছিলেন। মার্চ ৩১, ২০১৪ এবং অক্টোবর ২০১৫ এর মধ্যে, তিনি ইয়াহু ট্র্যাভেলের প্রধান সম্পাদক ছিলেন, যেখানে তিনি সম্পাদকীয় দিকনির্দেশনা, মূল বিষয়বস্তু এবং সাইটের সম্প্রসারণ এবং পুনর্গল্পের নেতৃত্ব দিয়েছিলেন। তিনি আ ব্রড অ্যাব্রোড ওয়েবসাইটের প্রতিষ্ঠাতা। তিনি তরুণ বয়স্কদের জন্য একটি উপন্যাসেরও কাজ করছেন।  তিনি ১৯৭৩ সালে ইংল্যান্ডের লিডসে জন্মগ্রহণ করেন এবং সিনসিনাটি, ওহিওতে বেড়ে ওঠেন। তার মা ইহুদি।  তথ্যসূত্র   বহিঃসংযোগ    https://web.archive.org/web/20110716073519/http://authors.simonandschuster.com/Paula-Froelich/48546526/biography  http://paulafroelich.com/  বিষয়শ্রেণী:জীবিত ব্যক্তি বিষয়শ্রেণী:১৯৭৩-এ জন্ম বিষয়শ্রেণী:ইয়াহু!র ব্যক্তি বিষয়শ্রেণী:মার্কিন কলাম লেখিকা বিষয়শ্রেণী:মার্কিন কলাম লেখক বিষয়শ্রেণী:মার্কিন নারী ঔপন্যাসিক বিষয়শ্রেণী:নিউ ইয়র্ক (অঙ্গরাজ্যের) ঔপন্যাসিক বিষয়শ্রেণী:নিউ ইয়র্ক পোস্ট ব্যক্তি বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:২১শ শতাব্দীর মার্কিন ঔপন্যাসিক বিষয়শ্রেণী:২১শ শতাব্দীর মার্কিন অ-কল্পকাহিনী লেখক
১৯৮০ গ্রীষ্মকালীন অলিম্পিক যা অফিসিয়ালি ২২তম অলিম্পিয়াডের গেমস নামে পরিচিত একটি আন্তর্জাতিক বহুক্রীড়া প্রতিযোগিতা, যা ১৯৮০ সালে প্রাক্তন সোভিয়েত ইউনিয়নের (বর্তমান রাশিয়া) মস্কোতে অনুষ্ঠিত হয়।  ১৯৮০ গেমসটি পূর্ব ইউরোপে অনুষ্ঠিত প্রথম অলিম্পিক গেমস ছিল এবং সেখানে একমাত্র গ্রীষ্মকালীন অলিম্পিক গেমস অনুষ্ঠিত হয়েছিল, পাশাপাশি স্লাভিক ভাষা-ভাষী দেশে প্রথম অলিম্পিক গেমস অনুষ্ঠিত হয়। এটি চীনে ২০০৮ সালে চীনের পূর্বে সমাজতান্ত্রিক দেশে অনুষ্ঠিত প্রথম অলিম্পিক গেমস ছিল। আন্তর্জাতিক অলিম্পিক কমিটির প্রেসিডেন্ট হিসেবে তৃতীয় ব্যারন কিলানিন মাইকেল মরিসের অধীনে এটি ছিল শেষ অলিম্পিক গেমস।  মস্কো গেমসে আশিটি দেশকে প্রতিনিধিত্ব করেছিল, ১৯৫৬ সালের পরে এটি সবচেয়ে ছোট সংখ্যার প্রতিনিধিত্বকারী গেমস ছিল। মার্কিন যুক্তরাষ্ট্রের নেতৃত্বে ৬৬টি দেশ সোভিয়েত-আফগান যুদ্ধের কারণে পুরোপুরি গেমস বর্জন করেছিল। অলিম্পিক পতাকার অধীনে বয়কটকারী দেশের কিছু ক্রীড়াবিদ গেমসে অংশ নিয়েছিল  (তারা ৬৬টি দেশের তালিকায় অন্তর্ভুক্ত নয় যারা গেমগুলিকে পুরোপুরি বয়কট করে)। পরবর্তীতে ১৯৮৪ গ্রীষ্মকালীন অলিম্পিক সোভিয়েত ইউনিয়ন বর্জন করবে বলে ঘোষণা দিয়েছিল।   স্বাগতিক নির্বাচন  ১৯৮০ গ্রীষ্মকালীন অলিম্পিকের জন্য মাত্র দুটি শহরই মস্কো এবং লস অ্যাঞ্জেলস দরপত্র আহব্বান করেছিল। ১৯৭৪ সালে ২৩ অক্টোবর অস্ট্রিয়ার ভিয়েনায় ৭৫তম আইওসি অধিবেশনে তাদের পছন্দগুলি নিয়ে ভোটাভুটি হয়েছিল।  মস্কো ৩৯ ভোট পেয়ে ১৯৮০ গেমসের স্বাগতিক নির্বাচিত হয় এবং লস অ্যাঞ্জেলস শেষ পর্যন্ত ১৯৮৪ গ্রীষ্মকালিন অলিম্পিকের আয়োজক হয়।   ১৯৮০ গ্রীষ্মকালীন অলিম্পিকের নিলামীর ফলাফল শহর দেশভোটমস্কো   ৩৯লস অ্যাঞ্জেলস   ২০   একনজরে অংশগ্রহণ এবং বয়কট  মস্কো গেমসে ৮০ টি দেশ প্রতিনিধি প্রেরণ করেছিল - ১৯৫৬ সালের গেমসের পর এটি ছিল সবচেয়ে কম সংখ্যক অংশগ্রহণকারী ক্রীড়া প্রতিযোগিতা। ৮০টি অংশগ্রহণকারী দেশের মধ্যে, ৭টি জাতি এই গেমসে প্রথমবারের মত অংশগ্রহণ করেছিল। নতুন অংশগ্রহণকারী দেশগুলোর হল- অ্যাঙ্গোলা, বোতসোয়ানা, সাইপ্রাস, জর্দান, লাওস, মোজাম্বিক ও সেশেল। এই দেশগুলোর কেউই পদক জিতেনি।  উদ্বোধনী অনুষ্ঠান   ক্রীড়াসমূহ ১৯৮০ গ্রীষ্মকালীন অলিম্পিকে ২১টি ক্রীড়ায় ২০৩টি বিভাগে প্রতিযোগিতা অনুষ্ঠিত হয়:  পানিক্রীড়া  সড়ক (২) ট্রাক(৪)  ড্রেসাজ (২) ইভেটিং (২) শো জাম্পিং (২)  ফ্রিস্টাইল (১০) গ্রেকো রোমান (১০)   সমাপনী অনুষ্ঠান  মার্কিন যুক্তরাষ্ট্র বয়কটের ফলে সমাপনী অনুষ্ঠানের প্রচলিত উপাদানগুলিতে পরিবর্তন আনা হয়েছিল যা লস অ্যাঞ্জেলসে পরবর্তী গ্রীষ্মকালীন অলিম্পিকের স্বাগতিক শহরের হাতে হস্তান্তরকে প্রতিনিধিত্ব করে। এর মধ্যে মার্কিন যুক্তরাষ্ট্রের পতাকার পরিবর্তে লস অ্যাঞ্জেলস শহরের পতাকা উত্থাপিত হয়েছিল এবং আমেরিকার জাতীয় সংগীতের পরিবর্তে অলিম্পিক সংগীত বাজানো হয়েছিল। সেখানে কোনও "অ্যান্টওয়ার্প অনুষ্ঠান" ছিল না, যেখানে আনুষ্ঠানিকভাবে অলিম্পিক পতাকাটি মস্কোর মেয়র থেকে লস অ্যাঞ্জেলসের মেয়র হিসাবে স্থানান্তরিত হয়েছিল; পরিবর্তে পতাকাটি মস্কো নগর কর্তৃপক্ষ দ্বারা ১৯৮৪ পর্যন্ত রাখা ছিল। তদ্ব্যতীত, পরবর্তী কোনও স্বাগতিক শহরের উপস্থাপনা ছিল না।  তথ্যসূত্র  বিষয়শ্রেণী:অলিম্পিক গেমস বিষয়শ্রেণী:গ্রীষ্মকালীন অলিম্পিক গেমস বিষয়শ্রেণী:১৯৮০ গ্রীষ্মকালীন অলিম্পিক বিষয়শ্রেণী:বছর অনুযায়ী গ্রীষ্মকালীন অলিম্পিক